Diari Oficial de la Generalitat Valenciana


Sumari del DOGV 5120, del 24-10-2005 (2005/11436)

RESOLUCIÓ de 30 de setembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 2.962 m² de superfície, situada al sector PP-3 l'Almàssera de Tonda, partida de Barberes, de la Vila Joiosa, destinada a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11143


Data del document
:   30-09-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila Joiosa, la
    * propietat immobiliària
    * cultura regional

RESOLUCIÓ de 30 de setembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 2.962 m² de superfície, situada al sector PP-3 l'Almàssera de Tonda, partida de Barberes, de la Vila Joiosa, destinada a la construcció d'un centre de salut. [2005/X11200]
  
L'Ajuntament de la Vila Joiosa, per acord plenari adoptat en sessió ordinària realitzada el dia 3 de gener de 2002, i reiterat per acord plenari de 20 de gener de 2005, va acordar la cessió gratuïta a la Generalitat Valenciana d'una parcel·la de la seua propietat, de 2.962 m² de superfície, situada en la partida de Barberes, sector PP-3 l'Almàssera Tonda del dit municipi.
  
A proposta de la Conselleria de Sanitat, de data 17 de març de 2005, es van iniciar els tràmits legals oportuns per a l'acceptació de la cessió i la seua formalització.
  
La cessió es realitza amb la finalitat de destinar la parcel·la a la construcció d'un centre de salut. Tenint en compte la naturalesa demanial del bé que se cedix (domini públic), la cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula les mutacions demanials externes. En conseqüència, vist el que disposa l'article mencionat i els articles 44 i 27.2.c) de la mateixa llei, i fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de la Vila Joiosa, de la parcel·la de 2.962 m² de superfície, situada en la partida de Barberes, sector PP-3 l'Almàssera de Tonda, illes núm. 4 i 5, del dit municipi, que confronta: nord, viari; sud, parcel·la cultural docent SED; est, parcel·la destinada a equipament espais lliures SJL de l'ajuntament; i oest, viari.
  
Consta inscrita en el Registre de la Propietat de la Vila Joiosa al tom 1.030, llibre 492, foli 20 i finca 29.024.
  
Referència cadastral: 7489903TO1145O 3212 AY
  
L'immoble s'accepta lliure de càrregues i gravàmens i al corrent de qualsevol despesa i impost.
  
Segon
  
La cessió gratuïta realitzada per l'Ajuntament de la Vila Joiosa, s'efectua amb la condició de destinar la parcel·la a la construcció d'un centre de salut, i queda subjecta al que disposa l'article 37 de la Llei 14/2003, de Patrimoni de la Generalitat.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre estes, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.